55/2021

Útdráttur

Ó var sakfelldur umferðarlagabrot með því að hafa í tvö skipti ekið bifreið sviptur ökurétti og undir áhrifum áfengis. Með brotunum rauf Ó skilyrði reynslulausnar og var honum gerð refsing í einu lagi, sbr. 1. mgr. 82. gr. laga nr. 15/2016 um fullnustu refsinga, sbr. 60. og 77. gr. almennra hegningarlaga nr. 19/1940. Að virtum sakaferli Ó og með vísan til 5. töluliðar 1. mgr. 70. gr. almennra hegningarlaga og hliðsjón af 77. gr. sömu laga þótti refsing hans hæfilega ákveðin fangelsi í tvö ár og tvo mánuði og ævilöng ökuréttarsvipting hans áréttuð.

Dómur Landsréttar

Mál þetta dæma landsréttardómararnir A-kvk-nf E-kvk-nf, J-kk-nf S-kk-nf O-kvk-nf M-kvk-nf A-kvk-nf.

Málsmeðferð og dómkröfur aðila

1

Ríkissaksóknari skaut málinu til Landsréttar 21. desember 2020. Áfrýjað er dómi Héraðsdóms Vesturlands 24. nóvember 2020 í málinu nr. S- 252/2019.

2

Ákæruvaldið krefst staðfestingar hins áfrýjaða dóms um sviptingu ökuréttar ákærða og að refsing ákærða verði þyngd.

3

Ákærði krefst staðfestingar hins áfrýjaða dóms.

Niðurstaða

4

Brot ákærða samkvæmt ákæru dagsettri 30. október 2019 var framið í gildistíð eldri umferðarlaga nr. 50/1987 og var réttilega heimfært til refsiákvæða í ákæru. Ný umferðarlög nr. 77/2019 tóku gildi 1. janúar 2020. Í samræmi við 1. mgr. 2. gr. almennra hegningarlaga nr. 19/1940 verður nú dæmt um háttsemi ákærða eftir hinum nýju umferðarlögum, bæði um refsinæmi verknaðar sem ákærða er gefinn að sök og um refsingu, þó þannig að ekki verður beitt þyngri refsingu en heimilt var á þeim tíma er brot var framið.

5

Ákvæði 1., sbr. 3. mgr. 45. gr. þágildandi umferðarlaga er efnislega samhljóða 1., sbr. 3. mgr. 49. gr. núgildandi umferðarlaga. Ákvæði 1. mgr. 48. gr. þágildandi umferðarlaga er efnislega samhljóða 1. mgr. 58. gr. núgildandi umferðarlaga. Eru brot ákærða samkvæmt ákæru 30. október 2019 fyrir að aka sviptur ökuréttindum og óhæfur til að stjórna bifreiðinni vegna áhrifa áfengis því réttilega heimfærð til 1., sbr. 3. mgr. 49. gr. og 1. mgr. 58. gr. núgildandi umferðarlaga. Brot gegn ákvæðunum varða sektum eða fangelsi samkvæmt 1. mgr. 95. gr. núgildandi umferðarlaga, eins og þau gerðu áður samkvæmt 1. mgr. 100. gr. eldri umferðarlaga. Þá er sambærileg ákvæði 101. og 102. gr. eldri umferðarlaga um sviptingu ökuréttar nú að finna í 99. og 101. gr. núgildandi umferðarlaga.

6

Að þessu gættu en aðöðru leyti með vísan til forsendna hins áfrýjaða dóms er staðfest niðurstaða hans um sakfellingu ákærða og heimfærslu brota hans til refsiákvæða.

7

Brot ákærða sem hann er nú sakfelldur fyrir voru framin 26. september 2019 og 23. maí 2020. Með brotunum rauf ákærði reynslulausn sem honum var veitt 18. september 2019 í tvö ár á eftirstöðvum 450 daga refsingar. Ekki eru efni til annars en að taka reynslulausn ákærða upp og ákvarða refsingu hansí einu lagimeð vísan til 1. mgr. 82. gr. laga nr. 15/2016 um fullnustu refsinga, sbr. 60. og 77. gr. almennra hegningarlaga. 8

Samkvæmt framlögðu sakavottorði á ákærði að baki langan sakaferil. Frá 17. febrúar 2006 hefur hann 15 sinnum verið dæmdur til að sæta refsingu. Þar af var hann alls 11 sinnum dæmdur fyrir ölvunarakstur, einu sinni fyrir akstur undir áhrifum ávana- og fíkniefna og 11 sinnum fyrir að aka sviptur ökurétti. Í fimm dómum vegna umferðarlagabrota var ákærða gerður hegningarauki við áður ákvarðaða refsingu. Að auki gekkst ákærði undir greiðslu sektar og sviptingu ökuréttar í þrjú ár með viðurlagaákvörðun 26. júní 2006 fyrir ölvunarakstur og akstur sviptur ökurétti. Ákærði var fyrst sviptur ökurétti ævilangt með dómi 26. nóvember 2007 og hefur sú svipting verið áréttuð með dómi sex sinnum.

9

Ákærði er nú dæmdur fyrir að aka í tvígang sviptur ökurétti og óhæfur til að stjórna bifreið vegna áhrifa áfengis. Brotin framdi hann skömmu eftir að honum hafði verið veitt reynslulausn á afplánun refsingar samkvæmt dómum fyrir samskonar brot.

10

Að framangreindu virtu og með vísan til 5. töluliðar 1. mgr. 70. gr. almennra hegningarlaga og jafnframt með hliðsjón af 77. gr. sömu laga þykir refsing ákærða hæfilega ákveðin fangelsi í tvö ár og tvománuði.

11

Ákvæði hins áfrýjaða dóms um ökuréttarsviptingu og sakarkostnað eru staðfest.

12

Með þessari niðurstöðu er leiðrétt ákvörðun hins áfrýjaða dóms um refsingu og er því rétt að áfrýjunarkostnaður málsins greiðist úr ríkissjóði, þar með talin málsvarnarlaun skipaðra verjenda ákærða fyrir Landsrétti, sem ákveðin verða að meðtöldum virðisaukaskatti eins og greinir í dómsorði og útlagðan kostnað þeirra.

Dómsorð :

Ákærði, Ó-kk-nf H-kk-nf A-kk-nf, sæti fangelsi í tvö ár og tvománuði.

Ákvæði hins áfrýjaða dóms um ökuréttarsviptingu og sakarkostnað skulu vera óröskuð.

Allur áfrýjunarkostnaður málsins greiðist úr ríkissjóði, þar með talin málsvarnarlaun skipaðra verjenda ákærða fyrir Landsrétti, V-kk-ef H. V-kk-ef lögmanns, 147.560 krónur og J-kvk-ef G-kvk-ef, 274.040 krónur, auk útlagðs kostnaðar hennar, 12.100 krónur.

Dómur Héraðsdómur Vesturlands 24. nóvember 2020

Mál þetta höfðaði lögreglustjórinn á Vesturlandi með ákæru 30. október 2019 á hendur ákærða, Ó-kk-þgf H. A-kk-þgf, kt. [...], Höfðabakka 1, Reykjavík. Málið var dómtekið 24. nóvember 2020.

Í ákæruskjali segir að málið sé höfðað gegn ákærða fyrir „umferðarlagabrot með því að hafa fimmtudaginn 26. september 2019 ekið bifreiðinni [...], sviptur ökuréttindum og óhæfur til að stjórna henni vegna áhrifa áfengis (2,69 ‰ í blóðsýni), um Vesturlandsveg uns bifreiðin hafnaði utan vegar við Lyngholt í Hvalfjarðarsveit.

Telst þetta varða við 1. mgr. sbr. 3. mgr. 45. gr. og 1. mgr. 48. gr., sbr. 1. mgr. 100. gr. umferðarlaga nr. 50/1987.

Þess er krafist að ákærði verði dæmdur til refsingar, til greiðslu alls sakarkostnaðar og til sviptingar ökuréttar samkvæmt 101. gr. og 102. gr. umferðarlaga“

Með ákæru, dagsettri 11. júní 2020, var sakamál, sem fékk númerið S-172/2020 hjá dóminum, höfðað af lögreglustjóranum á Vesturlandi á hendur ákærða og var það mál sameinað þessu máli.

Í ákæruskjali segir að málið sé höfðað gegn ákærða fyrir „umferðarlagabrot með því að hafa laugar-daginn 23. maí 2020 ekið bifreiðinni [...], sviptur ökuréttindum og óhæfur til að stjórna henni örugglega vegna áhrifa áfengis (1,82 ‰ í blóðsýni) á Snæfellsnesvegi uns lögreglan stöðvaði aksturinn á móts við vegamót Snæfellsnesvegar og Framnesvegar.

Framangreind brot ákærða teljast varða við 1. mgr. sbr. 3. mgr. 49. gr. og 1. mgr. 58. gr. hvort tveggja sbr. 95. gr. umferðalaga nr. 77/2019

Þess er krafist að ákærði verði dæmdur til refsingar, til greiðslu alls sakarkostnaðar og til sviptingar ökuréttar samkvæmt 99. og 101. gr. umferðarlaga nr. 77/2019. “

Ákærði hefur fyrir dómi skýlaust játað að hafa framið þau brot sem honum eru gefin að sök í ákærum og er játning hans studd sakargögnum. Eru því efni til að leggja dóm á málið samkvæmt 1. mgr. 164. gr. laga um meðferð sakamála nr. 88/2008. Samkvæmt þessu verður ákærði sakfelldur fyrir brotin, sem réttilega eru færð til refsilaga í ákærum.

Ákærði á að baki nokkuð samfelldan sakaferil sem nær samkvæmt sakavottorði aftur til ársins 2006. Hefur ákærði hlotið samtals 13 dóma fyrir ýmis brot gegn almennum hegningarlögum, lögum um ávana-og fíkniefni og umferðarlögum.

Ákærði er nú sakfelldur fyrir að hafa ekið bifreið sviptur ökuréttindum og óhæfur til að stjórna henni vegna áhrifa áfengis í tvö skipti.

Ákærði hefur margítrekað verið fundinn sekur um ölvunarakstur og akstur sviptur ökurétti, en ítrekunaráhrif vegna fyrri mála hafa ekki fallið niður.

Að öllu virtu þykir refsing ákærða hæfilega ákveðin 15 mánaða fangelsi.

Ákærði er sviptur ökurétti ævilangt og verður sú svipting áréttuð í samræmi við dómvenju.

Loks verður ákærði með vísan til. 235. gr. laga um meðferð sakamála dæmdur til að greiða sakarkostnað samkvæmt yfirliti lögreglu, svo sem greinir í dómsorði.

G-kk-nf S-kk-nf aðstoðarmaður dómara kveður upp dóm þennan.

D Ó M S O R Ð:

Ákærði, Ó-kk-nf H. A-kk-nf, sæti fangelsi í 15 mánuði.

Ákærði er sviptur ökurétti ævilangt.

Ákærði greiði 114.841 krónur í sakarkostnað.